b'\n_START_ARTICLE_\nLa\xc3\xa7\xc4\xb1nin piirikunta\n_START_PARAGRAPH_\nLa\xc3\xa7\xc4\xb1nin piirikunta (azeriksi La\xc3\xa7\xc4\xb1n rayonu, ven. \xd0\x9b\xd0\xb0\xd1\x87\xd0\xb8\xd0\xbd\xd1\x81\xd0\xba\xd0\xb8\xd0\xb9 \xd1\x80\xd0\xb0\xd0\xb9\xd0\xbe\xd0\xbd, Lat\xc5\xa1inski raion) on Azerbaid\xc5\xbeaniin de jure kuuluva hallintoalue. Vuonna 1930 perustetun piirin pinta-ala on 1883 neli\xc3\xb6kilometri\xc3\xa4._NEWLINE_La\xc3\xa7\xc4\xb1nin piiri sijaitsee Azerbaid\xc5\xbeanin lounaisosan vuoristoseudulla Vuoristo-Karabahin ja Armenian v\xc3\xa4liss\xc3\xa4. Maan virallisen hallinnollisen jaon mukaan se rajoittuu pohjoisessa K\xc9\x99lb\xc9\x99c\xc9\x99rin, id\xc3\xa4ss\xc3\xa4 Xocal\xc4\xb1n, \xc5\x9eu\xc5\x9fan ja Xocav\xc9\x99ndin sek\xc3\xa4 etel\xc3\xa4ss\xc3\xa4 Qubadl\xc4\xb1n piireihin._NEWLINE_Vuoden 1989 v\xc3\xa4est\xc3\xb6nlaskennan mukaan La\xc3\xa7\xc4\xb1nin piiriss\xc3\xa4 oli 47\xc2\xa0300 asukasta. Sen hallinnollinen keskus oli La\xc3\xa7\xc4\xb1nin kaupunki. Armenialaiset joukot valtasivat piirin Vuoristo-Karabahin sodan aikana vuonna 1992. Azerbaid\xc5\xbeanin ilmoituksen mukaan sielt\xc3\xa4 pakeni muualle maahan 65\xc2\xa0500 ihmist\xc3\xa4._NEWLINE_Nyky\xc3\xa4\xc3\xa4n La\xc3\xa7\xc4\xb1nin piiri on osa de facto itsen\xc3\xa4ist\xc3\xa4 Vuoristo-Karabahin tasavaltaa. Valtaosa entisest\xc3\xa4 piirist\xc3\xa4 kuuluu Vuoristo-Karabahin Ka\xc5\xa1atagin piiriin ja pieni osa \xc5\xa0u\xc5\xa1in piiriin.'